NaiveNeuron/SloPal huggingface dataset:
Matej, Ondrej, poslanec NR SR (2010-10-12):
Odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 101 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady, Výboru Národnej rady pre hospodárstvo, výstavbu a dopravu, Výboru Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 24. novembra 2010 a gestorský výbor do 26. novembra 2010. Prosím, pán predsedajúci, dajte o mojom návrhu hlasovať.
V. Palko, minister vnútra SR: (2005-06-30):
Dôraz kladie na hodnotenie odhaľovania a vyšetrovania ekonomickej a finančnej kriminality, organizovaného zločinu, ako aj na hodnotenie znižovania dopravnej nehodovosti, zabezpečenia ochrany verejného poriadku a budovania štátnej hranice schengenského typu. Venuje pozornosť aj úrovni dôveryhodnosti Policajného zboru a pocitu bezpečia občanov. Jednotlivé časti správy sumarizujú realizované ťažiskové opatrenia a kroky rezortu na utlmenie jednotlivých druhov trestnej činnosti. V záverečnej časti správy sú vytýčené úlohy koncepčného charakteru na rok 2005. Rokovania jednotlivých výborov Národnej rady, ktorým bola správa pridelená na prerokovanie, vyjadrili podporu riešeniam efektívneho a úspešného boja s kriminalitou. Napriek tomu mi dovoľte, aby som správu doplnil o pár myšlienok. V roku 2004 bol zaznamenaný mierny pokles evidovaných násilných trestných činov. Mierny nárast bol zaznamenaný v počte objasnených mravnostných trestných činov a objasnených trestných činov domáceho násilia. Zvýšil sa počet evidovaných majetkových trestných činov, ktoré tvoria viac ako polovicu všetkých evidovaných trestných činov. Výrazný nárast bol zaznamenaný pri objasnených ekonomických trestných činoch pri počte objasnených trestných činov korupcie a pri organizovaných formách nelegálnej migrácie a prevádzačstva. Za päť mesiacov tohto roku dochádza k poklesu dohromady evidovaných trestných činov, je tu pokles viac ako 2 500 trestných činov, čo je nový trend oproti predchádzajúcemu roku. Takýto vývoj zaznamenávame aj pri majetkovej kriminalite, kde bol zaznamenaný nezanedbateľný pokles počtu evidovaných trestných činov... (Ruch v sále.)
Krajkovič, Mikuláš, poslanec NR SR (2017-03-23):
Vážený pán podpredseda, vážené panie poslankyne, poslanci, v súlade § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedenému zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 5. mája 2017 a v gestorskom výbore do 9. mája 2017. Pán podpredseda, otvorte všeobecnú rozpravu.
P. Paška, predseda NR SR: (2010-06-10):
(Hlasovanie.) 108 prítomných, 105 bolo za, 2 sa zdržali, 1 nehlasoval. Návrh sme pridelili výborom, určili sme gestorský výbor a lehotu na prerokovanie návrhu. Keďže stále nevidím pána predsedu výboru pre financie, rozpočet a menu, poprosím pani poslankyňu Košútovú, aby uviedla v prvom čítaní hlasovanie o vládnom návrhu zákona, ktorým sa dopĺňa zákon č. 569/2007 Z. z o geologických prácach (geologický zákon) v znení neskorších predpisov . Je to tlač 1551.
Vons, Peter, poslanec NR SR (2020-09-17):
Ja sa vám všetkým ospravedlňujem, prepáčte. Takže, vážený pán predsedajúci, vážený pán podpredseda, predkladám spoločnú správu výborov Národnej rady Slovenskej republiky o výsledku prerokovania vládneho návrhu – musím si ho dať dole (rečník si zložil rúško) – zákona, ktorým sa mení a dopĺňa zákon č. 55/2018 o poskytovaní informácie o technickom predpise a o prekážkach voľného pohybu tovaru (tlač 139), v druhom čítaní. Národná rada Slovenskej republiky uznesením č. 187 z 8. júla 2020 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona podľa § 75 o rokovacom poriadku. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 83 z 8. septembra 2020 a výbor pre hospodárske záležitosti uznesením č. 55 zo 16. septembra 2020. Z uznesení výborov Národnej rady Slovenskej republiky uvedených pod bodom III tejto správy vyplýva šesť pozmeňujúcich a doplňujúcich návrhov. Ďalej gestorský výbor odporúča hlasovať o bodoch 1 až 6 spoločne a odporúča schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 55/2018 o poskytovaní informácie o technickom predpise a o prekážkach voľného pohybu tovaru (tlač 139), schváliť v znení pozmeňujúcich a doplňujúcich návrhov uvedených v tejto spoločnej správe, ktorú gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 59 zo 16. septembra 2020. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Bernaťák, Tibor, poslanec NR SR (2019-02-18):
Pani poslankyňa, tu nik – ani pani ministerka – neobhajuje nič protizákonné, opakujem, nič protizákonné tu nik neobhajuje ani obhajovať nebude. Pani ministerka hovorila už dávnejšie v rámci rozpravy, že, že odmieta akúkoľvek manipuláciu alebo nejaký zlý úmysel. Práve naopak. Ako sme sa aj s ňou rozprávali, je plne zástancom toho padni, komu padni. Aj preto boli podané trestné oznámenie v prípade, že sa dozvedela o niektorých veciach, ktoré teoreticky môžu vzbudzovať nejaké pochybnosti. Ale opakujem znovu, kvôli tomu bolo podané trestné oznámenie. Vy ste spomínali nejaké firmy od pekární až po tuším nejaké plazmové vŕtanie. Priznám sa, nie som odborníkom v tomto, ale nejakú pekáreň tuším ste spomínali. Prepáčte, ale toto by mal hodnotiť naozaj nie pani ministerka, ale hodnotitelia. Oni zodpovedajú za to a oni vyhodnocujú, či nejaký konkrétny projekt má nejaký zmysel, alebo nemá zmysel. Ja by som si to v živote nedovolil povedať – ani pani ministerka, predpokladám –, že či nejaký konkrétny projekt má zmysel, alebo nie. Na to sú hodnotitelia a oni majú vyhodnotiť, či naozaj tento nejaký projekt má zmysel pre Slovenskú republiku alebo pre nás, alebo nemá zmysel. Inak to asi nejde. Ja neviem, možnože v opozícii máte odborníkov, ktorí rozumejú od výroby špendlíkovej hlavičky až po nejaké sofistikované, ja neviem, obranné schémy v atómových elektrárňach. Je to možné, že máte takých ľudí. U nás, bohužiaľ, si myslím, že takíto ľudia ale nie sú, pretože skôr sa špecializujeme na nejaké veci. A čo ste spomínali, a súvisí to aj s tým zákonom o registri partnerov verejného sektora. Ja som aj rád, že je tu pán Dostál, bol tu pán Baránik, opoziční poslanci ústavnoprávneho výboru, právnici, ktorí si nedovolia povedať, že niečo je v rozpore so zákonom, pretože to dokáže povedať len súd. Súd vie povedať, že áno, je to v rozpore so zákonom. My si niečo môžme myslieť, ale nemusí to byť pravda. Čiže...
Paška Pavol, predseda NR SR (2014-07-09):
(Hlasovanie.) 133 prítomných, 91 za, 10 proti, 31 sa zdržalo, 1 nehlasoval. Máte súhlas, pani spravodajkyňa.
Grendel, Gábor, podpredseda NR SR (2021-10-01):
Pán poslanec Šefčík.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 139, za 30, proti 26, zdržalo sa 81, 2 nehlasovali. Ani tento bod sme neschválili. Nech sa páči, pozmeňujúce návrhy.
B. Bugár, podpredseda NR SR: (2005-09-22):
(Hlasovanie.) Prítomných je 127 poslancov, za 78, proti 43, zdržalo sa 5, nehlasoval 1. Konštatujem, že návrh uznesenia sme schválili. Pristúpime k hlasovaniu o návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov (tlač 1259). Pán poslanec Pavelka, nech sa páči, ako spravodajca máte slovo.
Šeliga, Juraj, poslanec NR SR (2022-06-22):
Ďakujem pekne. V súvislosti s tým, čo ste hovorili, pán minister, jedna vec je to, čo čítame v médiách, ale vy sa zúčastňujete rokovaní na úrovni ministrov hospodárstva celej Európskej únie a priznám sa, že aj to, čo hovoril pán poslanec Taraba, aj to, čo ste hovorili vy, mňa prekvapuje, že Nemci, ale aj Rakúšania sú ochotní radšej spaľovať uhlie ako investovať do jadrových elektrárni, špeciálne v Nemecku. A chcem sa spýtať, že či vzhľadom na to ako vysoko sú aj ceny energií, ale aj to aká je nálada momentálne v únii, či sa predsa len neuvažuje, že by únia viac začala tlačiť na jadro, že by jednoducho otočila tú politiku alebo snažila sa otočiť politiku Nemecka a ďalších. Plus, samozrejme, oceňujem to, čo ste hovorili, čo je v zákone, že Slovenská republika chce investovať viac do jadra ako do zdroja elektrickej energie. Ďakujem pekne.
Hlina, Alojz, poslanec NR SR (2013-06-04):
Ďakujem vám veľmi pekne a ďakujem aj za faktické poznámky. Pre istotu zopakujem, štátna tajomníčka konštatuje, že v krajinách západnej Európy sa nemôže stať, že tam bude podnikať nebankovka, ktorá poskytuje pôžičky so 60 % úrokom. Preto teraz aj my uvažujeme o limitácii úrokov. Pani Vitteková, to je presne to, ministerstvo robí, ministerstvo pracuje, ministerstvo koncepčne, systémovo a zatiaľ trpia ľudia. Keď už to vedia, tak, prosím vás, nech sem s tým prídu. To nie je, to není Vojna a mier, to sú 2-3 ustanovenia v zákonoch, ktoré to jednoznačne budú definovať, a zachránite tým kopu ľudských osudov, možno kopu rodín s tým zachránite. Tak, prosím vás, nehrajme sa tu na mačku a myš. A ja hovorím to, čo hovorím. Pokiaľ sem nepríde pán Borec v skrátenom legislatívnom konaní s návrhom zákona o spotrebiteľských úveroch a Exekučným poriadkom, verím, že nebudem sám, ktorý bude žiadať jeho odvolanie pre nečinnosť, a verím, že keď to tu neprejde, tak sa niekto pridá a budeme okupovať to ministerstvo, lebo si nezaslúži byť ministerstvom. Pokiaľ toto nechá, takto trpieť svojich, keď už pani štátna tajomníčka vie, že to sú stotisíce ľudí. A sú to stotisíce ľudí, je to 41-tisíc dôchodcov, ktorých žije zo sumy 116 eur, prosím vás, sa nad tým zamyslite, oni vedia, oni pripravujú, oni chcú – od 2010. vedia, pripravujú, chcú. Tri-štyri ustanovenia v zákone sú to, ktoré to budú jasne definovať. Pohotovosť tu už dávno nemala byť! Pohotovosť mala tak utekať odtiaľto, že by nestihli dvere zavrieť, prosím vás. A nieže tu bude vyhrážať a paralyzovať súdy. To je vaše maslo!
Hrnčiar, Andrej, podpredseda NR SR (2018-11-28):
Tri faktické poznámky. Nech sa páči, pán poslanec Mazurek
Kollár, Boris, predseda NR SR (2022-05-25):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Žiada si záverečné slovo spoločný spravodajca? Nie. Súčasne vás žiadam, aby ste oznámili termín hlasovania tohto návrhu zákona.
Blanár, Juraj, podpredseda NR SR (2021-12-01):
Ďakujem, pán spravodajca. Ďalší v rozprave, ktorý chce vystúpiť, je pán poslanec Žiak, ktorému udeľujem slovo. Nech sa páči.
Bugár, Béla, podpredseda NR SR (2019-09-13):
Ďalej v rozprave vystúpi pán poslanec Vavrek, nech sa páči.
Suchánek, Alan, poslanec NR SR (2017-12-01):
Ďakujem za slovo. Pán podpredseda Hrnčiar, ja som hlasoval tiež proti zmrazovaniu platov. (Reakcia z pléna.) Pardon, proti zrýchlenému konaniu v tomto bode. A z veľmi jednoduchého dôvodu. Už veľmi dlho, vždy, keď vláda predkladá zákony a ide o skrátené legislatívne konanie, tak vždy hlasujem proti. A dokonca už som to tu aj povedal, že mali by sme prísť s návrhom, že pokiaľ vláda predkladá návrh, tak vôbec nie je treba tri čítania, pretože všetko, všetko ide v dvoch čítaniach a vláda v podstate znásilňuje tento parlament, aby porušoval vlastné zákony. Ďakujem.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 147 poslancov, za 93, proti 12, zdržalo sa 42. Konštatujem, že uvedený návrh sme schválili.
Hort, Milan, podpredseda NR SR (2011-02-02):
Ďakujem pekne. S faktickými poznámkami sa prihlásili pán poslanec Číž a pán poslanec Štefanec. Uzatváram možnosť s faktickou poznámkou. Slovo má pán poslanec Číž. Nech sa páči.
Herák, Ján, poslanec NR SR (2020-09-17):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 238a). Národná rada Slovenskej republiky uznesením č. 245 zo 16. septembra 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy nevyplýva žiadny pozmeňujúci návrh. Gestorský výbor odporúča návrh zákona schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 54 zo 17. septembra 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Bagačka, Michal, poslanec NR SR (2018-01-30):
Ďakujem, pán predsedajúci. V rozprave vystúpili šiesti páni poslanci a boli podané dva pozmeňovacie návrhy. Pán predsedajúci, najprv je potrebné, aby sme rozhodli o skrátení lehoty na hlasovanie o pozmeňujúcich a doplňujúcich návrhoch v rámci rozpravy. (Reakcia predsedajúceho: „Áno.“ ) Prosím, dajte hlasovať.
P. Hrušovský, podpredseda NR SR: (2001-11-07):
A. Juriš, poslanec: Vážené panie poslankyne, vážení páni poslanci, v rozprave zaznel jeden návrh, a to bol odo mňa, aby sme pripravovanú novelu návrhu zákona odporučili navrhovateľovi na dopracovanie.
Laurenčík, Milan, podpredseda NR SR (2021-09-29):
Pán poslanec Richard Raši s faktickou poznámkou.
Kamenický, Ladislav, poslanec NR SR (2020-10-20):
Ďakujem pekne. Pán predseda Robert Fico, ďakujem veľmi pekne, že si vysvetlil všetkým, aký je rozdiel medzi pravicou a ľavicou. Pravica, keď sú zisky, tak všetci majú tie lakte k sebe, samozrejme. Všetci tie zisky berú a hovoria o tom, aký má byť malý štát. Táto kríza aj iné krízy práve ukazujú, aký je štát dôležitý. Keď je malý štát, tak nemôže pomáhať. Ale dnes je kríza a všetci očakávajú, že táto vláda bude pomáhať ľuďom. A tu presne vidíme v tých krízových situáciách, ktorá filozofia vypl... vv... vyhráva. Dôležité je, aby sme boli solidárni, aby sme na jednej strane prispievali tomu do toho štátu a na druhej strane aby sme vedeli pomôcť, ak budú takéto krízové situácie. A to je podstata. Keď je dobre, tak, samozrejme, vtedy všetci berú zisky, nemajú s tým žiadny problém. Ďalšia vec, áno, dialóg ste absolútne zabili, tripartitu neakceptujete. Neakceptujete vyjadrenie ani k rozpočtu, ani k ničomu. A hovorím, ten dialóg prebieha momentálne spôsobom, ktorý povedal pán premiér pred jednou reláciou, jednému nášmu kolegovi v parlamente odkázal, že keď nebudete súhlasiť s testovaním a bude mať iný názor ako on, postaví ho k múru a zastrelí. Toto je demokracia na váš spôsob. Ďakujem pekne.
Blanár, Juraj, podpredseda NR SR (2022-10-19):
Pomaly, pomaly, pán poslanec. (Rečník sa vrátil k rečníckeho pultu.)
Glváč, Martin, podpredseda NR SR (2016-04-26):
Pán poslanec Simon.
J. Burian, poslanec: (2009-02-10):
Výbor na svojom zasadnutí prerokoval návrh zákona na skrátené legislatívne konanie, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, a A. súhlasí s návrhom na skrátené legislatívne konanie o vládnom návrhu zákona, ktorým sa mení a dopĺňa zákon o dani z príjmu, B. určuje poslanca Jozefa Buriana ako spravodajcu výboru, C. odporúča Národnej rade podľa § 87 ods. 1 zákona Národnej rady č. 350/1996 Z. z. o rokovacom poriadku Národnej rady prerokovať návrh na skrátené legislatívne konanie o vládnom návrhu zákona č. 595/2003 Z. z. o dani z prímov v znení neskorších predpisov. Pán predsedajúci, skončil som. Poprosím, otvorte rozpravu.
Blanár, Juraj, podpredseda NR SR (2021-07-01):
Ďakujem, pán spravodajca. Otváram rozpravu. Konštatujem, že do rozpravy som písomnú prihlášku neobdržal, takže dávam možnosť prihlásiť sa ústne do rozpravy. Konštatujem, že nikto sa nehlási ani ústne do rozpravy. Vyhlasujem rozpravu za uzavretú. Pán spravodajca asi povedal všetko, čo treba, takže prerušujem rokovanie o tomto bode programu. Ďakujem pánovi spravodajcovi. A môžeme pristúpiť k prerokovaniu návrhu na vymenovanie poslanca Národnej rady Slovenskej republiky za člena stálej delegácie Národnej rady Slovenskej republiky do medzinárodnej parlamentnej organizácie a na voľbu predsedov skupín priateľstva v rámci Slovenskej skupiny Medziparlamentnej únie , návrh je pod parlamentnou tlačou 601 a máte ho aj rozdaný. Otváram rozpravu o tomto bode programu. Konštatujem, že ako jediná sa písomne prihlásila pani poslankyňa Anna Zemanová za SaS, nie však ako za poslanecký klub, ale ako poslankyňa. Nech sa páči, udeľujem vám slovo, pani poslankyňa.
Paška, Pavol, predseda NR SR (2013-01-30):
Prerušujem rokovanie o tomto bode programu, vyhlasujem obedňajšiu prestávku a budeme pokračovať o druhej popoludní v rozprave do rozpravy písomne prihláseným pánom poslancom Štefancom a Zajacom. (Prerušenie rokovania o 12.03 hodine.) (Pokračovanie rokovania o 14.00 hodine.)
Jaurová, Zora, poslankyňa NR SR (2024-05-10):
Ďakujem, pán predsedajúci, no musím povedať, že aj ja som sa za posledných 25 minút cítila troška jak v 50. rokoch. Som rada, že teda Národná rada nám takto evokuje rôzne historické obdobia, ale podľa mňa tá debata by tu mala byť naozaj o niečom inom a na to všetko, čo pani poslankyňa Kramplová hovorila, asi veľmi ťažko reagovať. Tak ja by som ju len chcela upozorniť, že možno nemá celkom dobré informácie, čo sa týka napríklad nadácie Milana Šimečku, lebo spájať túto nadáciu napríklad s predsedom Progresívneho Slovenska, to je asi také, ako keby ste vnukovi Andreja Bagara vyčítali dotácie, ktoré dostalo Divadlo Andreja Bagara. Tam je asi taká súvislosť, tak možno, keď si pripravujete tieto komunistické prejavy, tak možno si treba len troška overiť fakty. Ďakujem pekne.
Sulík, Richard, predseda NR SR (2011-03-23):
Ďakujem. Dávam slovo spravodajkyni, ktorú určil gestorský výbor pre kultúru a médiá, pani poslankyni Cibulkovej. Nech sa páči, máte slovo.
Grendel, Gábor, podpredseda NR SR (2020-12-04):
Pán poslanec Šimko bol posledný písomne prihlásený. Pýtam sa teraz, či sa... (Reakcia ministerky.) A, pani ministerka, chcete ísť do rozpravy? (Reakcia ministerky.) Tak ešte sa teraz pýtam, či sa chce niekto do rozpravy prihlásiť ústne. Nikto. Mám však informáciu od pána podpredsedu Šeligu, že má záujem vystúpiť v rozprave. Takže nech sa páči, pán podpredseda.
Kollár, Boris, predseda NR SR (2020-03-24):
S jednou faktickou poznámkou pán poslanec Grendel. Nech sa páči, máte slovo.
Laššáková, Ľubica, ministerka kultúry SR (2018-12-06):
To som zodpovedala, len asi pán poslanec chce ešte doplňujúcu otázku.
Zmajkovičová, Renáta, podpredsedníčka NR SR (2013-06-27):
Nech sa páči, tak si sadnite na miesto. Zabezpečila som, ja som vás uistila, že som zabezpečila, pán minister je tu, vás počúvame. Páni ministri majú určité povinnosti.
Gajdoš, Peter, minister obrany SR (2018-09-11):
Vážená pani podpredsedkyňa Národnej rady Slovenskej republiky, vážené poslankyne, poslancovia, Národná rada Slovenskej republiky svojím uznesením č. 1846 z 23. septembra 2005 v znení neskorších aktualizácií vzala na vedomie návrh vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a podľa čl. 86 písmeno k) neskôr zaradeného ako písmeno l) Ústavy Slovenskej republiky vyslovila súhlas s vyslaním príslušníkov ozbrojených síl Slovenskej republiky do tohto vojenského zastúpenia. V nadväznosti na organizačné zmeny v rámci agentúry NATO pre komunikáciu a informácie NCIA v Bruseli, Belgického kráľovstva sa týmto návrhom ruší zastúpenie v programovacom centre NATO v Glonse v Belgicku a nahrádza sa zastúpením v úrade programovania a služieb pri systéme velenia, riadenia vzdušných síl v Haagu v Holandsku. Predloženým návrhom sa nezvyšujú tzv. celkové mandátové počty príslušníkov ozbrojených síl Slovenskej republiky v uvedenom vojenskom zastúpení, tak ako boli schválené, na 171. Z hľadiska reálnych počtov sa predpokladá ich zachovanie pre celkové reálne počty vyslaných príslušníkov ozbrojených síl, nepresiahnu, podčiarkujem, nepresiahnu vzhľadom na finančné možnosti Ministerstva obrany Slovenskej republiky súčasný počet 
86 príslušníkov ozbrojených síl Slovenskej republiky. V súčasnosti máme vyslaných 81, aj na vedomie vaše, profesionálnych vojakov. Z uvedeného dôvodu nemá predložený návrh žiadny finančný vplyv a výdavky súvisiace s vojenským zastúpením sú v plnej miere zabezpečené z rozpočtu kapitoly rezortu ministerstva obrany. Jedná sa iba o reorganizačné zmeny a bidovací proces, z ktorého sme riešili uvedený problém presunu profesionálneho vojaka. Vláda Slovenskej republiky vyjadrila svoj súhlas s predmetným návrhom svojím uznesením č. 316 z 11. júla 2018. Dňa 4. septembra tohto roku bol taktiež materiál predmetom rokovania Výboru Národnej rady Slovenskej republiky pre obranu a bezpečnosť. Vážená pani podpredsedníčka, vážené pani poslankyne, páni poslanci, týmto si vás žiadam, dovoľujem požiadať o súhlas s predloženým návrhom. Ďakujem.
Laššáková, Jana, podpredsedníčka NR SR (2013-06-19):
Pán poslanec, až, až dovolíte...
Podmanický, Ján, poslanec NR SR (2014-05-15):
Vážený pán predseda, vážené panie poslankyne, páni poslanci, v rozprave k predmetnému návrhu zákona v prvom čítaní nevystúpil žiadny poslanec a neboli podané procedurálne návrhy. Prosím, pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Hort, poslanec: (2002-05-23):
Dajte, prosím, najskôr hlasovať o prvom pozmeňujúcom návrhu pána poslanca Bajana. Nepokračovať.
Pellegrini, Peter, predseda NR SR (2015-06-24):
Ďakujem pekne. Pani poslankyňa Šedivcová.
Danko, Andrej, podpredseda NR SR (2024-10-23):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 22. schôdze Národnej rady Slovenskej republiky podľa schváleného programu druhým čítaním o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 377, spoločná správa výborov má tlač 377a. Prosím ministra dopravy Slovenskej republiky Jozefa Ráža, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 377.)
M. Dzurinda, predseda vlády SR: (2005-05-19):
V súčasnosti, ani v dohľadnom čase vláda nepripravuje žiadny takýto návrh.
Hlina, Alojz, poslanec NR SR (2014-11-10):
Ďakujem. Pán kolega, ja som ukázal tri, ako trikrát to isté. Mne ide hlavu rozstreliť, mám migrénu, teraz tu budem musieť čakať, vypočul som si vás, naozaj mimoriadne podnetný príspevok, kde ste trikrát povedali to isté. Vyčítate tu nám, že opakujeme. Rozmýšľam, že jak to povedať. Kebyže mňa obhajujú také kalibre, jak ste vy alebo Hujer, tak by som nechcel proste. Ja, ja si, ja uznávam v určitých, aj v technológii moci premiéra, že to, proste v niečom je dobrý. Ale, ale slabosťou jeho je, že, že ako pážatká za ním cupitkajú. Prepáčte, no však ja len vraciam to, čo ste tu splietali, Laurel a Hardy a neviem čo. Pážatká utekajú, proste, ono to, ja vás počúvam pozorne, lebo ono to znie tak múdro, keď začnete. Spomnete také meno, hentaké meno. Len už keď to desaťkrát za sebou spomeniete, ja už tie mená poznám. Viete, to je také ohurovanie nejakých pubertiačok možno na nejakej prednáške, že povedia, jak ten Blaha je chytrý. Ja som síce poľnohospodár, to je pravda, ale mňa už neošálite, pán kolega. Mne je ľúto, aj tam, kde možno učíte, čo ich učíte, všecky tie bludy. Koniec koncov, však Marx, keď zomrel, povedal, že už nie som marxista, ale vidíte, čo po sebe nechal. Rozumiete? Že čo po sebe nechal, čo my tu musíte trpieť. O pol hodinu dlhšie sme tu teraz kvôli vám, pán kolega. Úplne zbytočnému, zbytočnému príspevku, trikrát zopakovanému. Neviem, neviem, na čo dobré.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 135 poslancov, za 49, proti 78, zdržalo sa 7, nehlasoval 1. Ani tento návrh sme neschválili. Konštatujem, že Národná rada nevyslovila nedôveru členovi vlády Slovenskej republiky Richardovi Sulíkovi, poverenému riadením ministerstva hospodárstva . (Potlesk.) Teraz budeme hlasovať v druhom čítaní o vládnom návrhu zákona, ktorým sa dopĺňa zákon č. 213/2019 Z. z. o odplatách a poskytovaní príspevku v civilnom letectve, ktorý prerokuvávame v skrátenom legislatívnom konaní (tlač 738). Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 738.)
Klus, Martin, podpredseda NR SR (2019-10-17):
Ďakujem. Pán poslanec Mihál.
Danko, Andrej, predseda NR SR (2019-04-02):
Prosím, prezentujme sa a hlasujeme. (Hlasovanie.) Prítomných 127 poslancov, za 28, proti 32, zdržalo sa 66, nehlasoval 1. Konštatujem, že Národná rada sa uzniesla , že tento návrh zákona nebudeme, že Národná rada sa uzniesla, že nebude pokračovať v rokovaní o návrhu zákona. Poprosím, vyhlasujem päťminútovú prestávku. Pred tým ešte sú prihlásení... Pán poslanec Hrnčiar. Poprosím, zapnite pána poslanca Hrnčiara.
P. Paška, predseda NR SR: (2008-06-19):
(Hlasovanie.) 135 prítomných, 75 za, 57 sa zdržalo, 3 nehlasovali. Návrh sme postúpili do druhého čítania.
Laššáková, Jana, podpredsedníčka NR SR (2014-01-28):
Ďakujem pekne, ďakujem pekne za slovo. Pán predseda, navrhujem, aby sme bod 22 z programu Národnej rady, tlač 761, zaradili za bod 58, a to je návrh poslanca Národnej rady Igora Matoviča na vydanie zákona, ktorým sa mení a dopĺňa zákon o platových pomeroch, tlač 851. Ďakujem pekne.
Blanár, Juraj, podpredseda NR SR (2022-10-18):
Posledný s faktickou poznámkou pán poslanec Milan Kuriak.
K. Tóthová, poslankyňa: (2009-04-16):
Takisto, ako ste doobeda povedali, „nezaoberá sa papiermi, na ktoré si za niekoľko rokov už niekto ťažko spomenie“. Pani poslankyňa, zobuďte sa! V parlamente sa papiermi nezaoberáme, ale tu riešime a prijímame zákony, ktoré sú dôležitým riadiacim prvkom spoločnosti. Pokiaľ si myslíte, že sa tu zaoberáme nejakými papiermi, na ktoré za niekoľko rokov si ťažko niekto spomenie, tak možno scenáre, ktoré ste čítali, tam to platilo. Ale na prácu parlamentu rozhodne nie. Ďakujem za pozornosť. (Potlesk.)
Hraško, Igor, poslanec NR SR (2015-10-06):
Ďakujem pekne, pán kolega Mikloško. Ďakujem za doplnenie, a to je možno otázka už aj na šéfku úradu, že či lyžiarske strediská nepostupujú nad rámec zákona o ochrane osobných údajov, keďže sú bez vedomia účastníkov snímané ich tváre. Takže toto možno, neviem, či to dať do interpelácie, alebo nám pani šéfka sľúbi, že to dá preveriť a bude nás informovať o výsledku. V každom prípade vidíme, že sú ešte nedostatky v ochrane osobných údajov na Slovensku, ktoré treba ešte riešiť. A možno taká vízia v tej správe mohla byť, že takéto ešte nedostatky sú, že plánujeme to do budúcnosti riešiť, pretože sme prišli na to, že v súčasnosti naozaj ochrana osobných údajov je síce spracovaná v určitom rozsahu, ale našli sme ešte takéto drobné chybičky, kedy sa môže ešte, alebo teda kedy môže dochádzať k zneužitiu osobných údajov, prípadne práve v tejto oblasti snímaní tváre, to znamená, že v zásahu do súkromia. Takže ďakujem aj za doplnenie. Toho Snowdena by som sa možno nejak neobával, pretože Snowden zverejňuje trošku úplné iné údaje, netýkajú sa priamo osoby, z akej by bolo možné zneužiť jej údaje na nejaké účely, tam boli zneužité komunikácie, ktoré sa dostali von a ktoré hovorili o určitých prepojeniach a nekalých praktikách, ktoré potom mohli byť zneužívané, takže to sa dostalo na verejnosť. Ale skutočne treba si, myslím, ešte popracovať na niektorých práve takýchto drobnostiach, o ktorých sa človek dozvedá potom postupne a zatiaľ ešte neboli riešené. Ďakujem.
Bugár, Béla, podpredseda NR SR (2011-09-13):
Páni poslanci, nevyrušujte pána predsedu Národnej rady, môžte sa prihlásiť do faktických poznámok.
Glváč, Martin, podpredseda NR SR (2019-09-17):
Prerušujem rokovanie o tomto bode programu. A pristúpime k druhému čítaniu o návrhu poslancov Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1342, spoločná správa výborov má tlač 1342a. Dávam slovo poslancovi Farkašovskému, aby návrh zákona uviedol. (Rokovanie o návrhu poslancov Národnej rady Slovenskej republiky Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov , tlač 1342.)
Mazurek, Milan, poslanec NR SR (2021-01-29):
Vážené dámy, vážení páni, skupina poslancov Národnej rady tu predkladá dva rôzne návrhy zákonov, ktoré sa však týkajú jednej témy, a to je zavedenie úplnej slobody slova na Slovensku. Slobody slova presne podľa amerického modelu. Jeden ten zákon rieši túto problematiku z pohľadu Trestného zákonníka a druhý práve z priestupkového zákona. A z tohto dôvodu je o týchto dvoch zákonoch spojená zlúčená rozprava. Toľko na úvod a viac o týchto návrhoch, viac o tejto problematike poviem v rozprave, do ktorej sa ako predkladateľ hlásim ako prvý. Ďakujem veľmi pekne.
Laššáková, Jana, podpredsedníčka NR SR (2014-02-06):
Je 12.10 hodín, prajem vám všetkým dobrú chuť, poobede o 14.00 hodine budeme pokračovať v rokovaní hodinou otázok a odpovedí, potom budú nasledovať interpelácie, potom dáme možnosť prihlásiť sa do rozpravy ústne, ale predtým ešte bude krátka prestávka. Ďakujem pekne. (Prerušenie rokovania o 12.10 hodine.) (Pokračovanie rokovania o 14.00 hodine.)
B. Bugár, podpredseda NR SR: (2005-06-28):
D. Bollová, poslankyňa: Ďakujem pekne, pán predsedajúci. Pán premiér, mali ste dnes možnosť urobiť si reklamu oveľa lepšiu ako pán Fico. Mohli ste tu excelovať. Ale myslím si, že sa vám to nepodarilo. Pretože okrem toho, že sa nedali vaše argumenty vôbec počúvať, neviete sa ani slušne správať. Pán poslanec Fico vás oslovoval slušne a úctivo: Vážený pán premiér. Takže myslím si, že vaše Fico sem, Fico tam, sa asi sem nehodí. Nie je vás to hodné. Ďalej by som chcela poznamenať, že Komunistická strana Slovenska je reálna politická strana, ktorá podľa zákonov a výsledkov volieb sedí v parlamente. Prosím, aby ste to láskavo zobrali na vedomie a podľa toho korigovali svoje vystúpenia. Niekoľko poznámok. Predpokladám, že ste dostatočne starý na to, aby ste si pamätali, že voľakedy, za česko-slovenskú korunu boli dva šilingy. Keď už ste hovorili o tej vysokej životnej úrovni v Rakúsku. A spýtajte sa dnes napríklad Rakúšanov, ako sú spokojní so svojom životnou úrovňou? V informáciách o našom hospodárskom zázraku ste zabudli povedať, že ste jeho strojcom zrejme od narodenia. Keď ste napísali báseň o Víťaznom februári, sľúbili ste, že dáte celý život do služieb svojej vlasti a svojho ľudu. Len neviem, kde je vaša vlasť a ktorý je váš ľud. Akurát, že si pamätáte heslo Antonína Zápotockého: „Republice více práce, to je naše agitace“, a Brežnevove heslá o tom, že o chvíľu budeme žiť vo svetlej budúcnosti. To sa vám podarilo. Ak sa usilujete zvyšovať reálne mzdy, zabudli ste povedať, že ich nárast zabezpečuje rastúca armáda stoviek úradníkov, poradcov, hovorcov, ktorých viditeľne potrebujete , pretože vaši odborníci nie sú schopní vládnuť. Tie peniaze sa dajú použiť inak. (Potlesk.)
Jurinová, Erika, podpredsedníčka NR SR (2015-09-22):
Ďakujem, pán poslanec. Na vaše vystúpenie nie sú faktické poznámky. Z toho vyplýva, že môžem vyhlásiť rozpravu za skončenú. Pán minister, chcete zaujať stanovisko? Nie. Pán spravodajca? Rovnako nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 150/2013 Z. Z. o Štátnom fonde rozvoja bývania . Vládny návrh zákona má tlač 1574. Spoločnú správa výborov má tlač 1574a. Nech sa páči, pán minister, odôvodnite návrh zákona.
Pčolinský, Peter, podpredseda NR SR (2022-12-01):
Ďakujem pekne. Ďalšiu otázku položil pán poslanec Martin Čepček, ktorý je prítomný v sále. Otázka je na podpredsedu vlády a ministra financií Igora Matoviča a otázka znie: „Vážený pán minister financií, národní kontrolóri na základe zistení konštatujú, že rezort financií nemá vytvorený systém rozdelenia a sledovania príjmov z hazardných hier pre podporu preventívnych opatrení. Plánujete to riešiť?“ Nech sa páči, pán minister, máte päť minút na zodpovedanie otázky. (Reakcia ministra: „Pán poslanec tu je?“ ) Pán poslanec je prítomný, otázka je teda platná.
Náhlik, Peter, poslanec NR SR (2015-11-11):
Pán predseda, dajte hlasovať o návrhu zákona ako o celku s odporúčaním gestorského výboru schváliť ho.
Beblavý, Miroslav, poslanec NR SR (2018-06-19):
Pardon; ďakujem pekne, kolegovia. Toto je, ak sa nemýlim, posledný bod pána ministra financií v tejto snemovni dneska. To znamená, že ak bude reagovať len v záverečnom slove, ako on to má vo zvyku, nebude už na neho možné reagovať, čo ja považujem za zneužívanie rokovacieho poriadku, a preto sa mu len chcem vopred ospravedlniť, že tu nebudem na jeho reakciu. Ak by vystúpil v rozprave, tak by som si, samozrejme, jeho reakciu veľmi rád vypočul, ale nebudem nadŕžať zneužívanie rokovacieho poriadku na to, aby človek mohol byť bez možnosti diskusie. Ďakujem veľmi pekne.
P. Paška, predseda NR SR: (2008-02-05):
(Hlasovanie.) 138 prítomných, 82 za, 3 proti, 48 sa zdržalo, 5 nehlasovalo. Konštatujem, že sme uvedený poslanecký návrh zákona postúpili do druhého čítania. Ďalej.
Blanár, Juraj, podpredseda NR SR (2023-02-02):
Nech sa páči.
Jurinová, Erika, podpredsedníčka NR SR (2013-06-20):
Pán poslanec Galis.
Figeľ, Ján, podpredseda NR SR (2012-09-14):
Ďakujem pekne. Na základe rokovacieho poriadku dávam teraz slovo pánovi ministrovi, nech sa páči.
Solymos, László, poslanec NR SR (2011-12-08):
Ďakujem pekne. Pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu tejto správy.
Kremský, Peter, poslanec NR SR (2022-10-18):
Pán predseda, keďže sme hlasovali o pozmeňujúcich návrhoch zo spoločnej správy a pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Zimenová, Zuzana, poslankyňa NR SR (2019-09-18):
Ďakujem. Len som chcela pripomenúť, pripomenúť poslancom, ktorí boli pozývaní na okrúhly stôl na tému asistenta učiteľa, že stretnutie so zástupcami odborníkov, učiteľov a rodičov sa dnes koná o 13.00 hod. v zimnej záhrade. Ďakujem pekne.
Bugár, Béla, podpredseda NR SR (2019-05-22):
No tak toto nie je dôvod, ešte raz vás upozorňujem. Ja vám zoberiem slovo. (Povedané súbežne s rečníkom.)
Gašpar, Tibor, poslanec NR SR (2024-06-20):
Prosím, dajte o tomto návrhu hlasovať.
Andrejuvová, Anna, poslankyňa NR SR (2023-03-21):
Ja iba krátko. Ďakujem za doplnenie.
Antal, Peter, poslanec NR SR (2019-09-11):
Týmto sme hlasovali o všetkých pozmeňujúcich návrhoch. Pán predsedajúci, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, hlasovať o tom.
Taraba, Tomáš, poslanec NR SR (2023-03-28):
Ja tiež len chcem vyzvať všetkých, aby to podporili, pretože je hanba, po tridsiatich rokoch ako vyzerá tá výstavba diaľnic. V roku 2012 Radičovej vláda prerušila výstavbu diaľnic, lebo vraj to bolo predražené, dnes za tie ceny keby nám niekto prišiel ponúknuť výstavbu diaľnic, tak by sme, ani by, radšej by tam nechal bagre a nedostaval by to, pretože by to dnes nevedel postaviť. To znamená, my v 2012. sme poprerušovali dlhodobé kontrakty, ktoré tu boli, tie diaľnice mohli byť postavené, dnes to budeme stavať za 100- až 150-percentné vyššie ceny, taká je realita. To znamená, najdrahšie diaľnice sú, keď sa stále takto otáľa, furt sa k tomu niekto vyjadruje, stále je tu nejaký mudrlant, ktorý zoberie ceruzku, nakreslí, toto je nevýhodné, tamto je nevýhodné. To, čo sa urobilo v 2012., zlikvidovať diaľničnú sieť na Slovensku, takže myslím si, že toto je absolútna hanba, ako sa to tu stavia, a preto to podporím a myslím si, že by to malo prejsť jednohlasne.
Zmajkovičová, Renáta, podpredsedníčka NR SR (2012-12-06):
V rozprave vystúpi ďalší písomne prihlásený, pán poslanec Štefanec, ktorý vystúpi za poslanecký klub SDKÚ – DS. Nech sa páči, pán poslanec, máte slovo.
Cigániková, Jana, poslankyňa NR SR (2017-02-09):
Ďakujem, pán predsedajúci. V rozprave vystúpili viacerí rečníci. Pán poslanec Zelník podal návrh podľa § 73 rokovacieho poriadku, aby sa nepokračovalo v rokovaní. Prosím, pán predsedajúci, dajte hlasovať o tomto návrhu.
Poliačik, Martin, poslanec NR SR (2014-06-04):
Nasledujúce dva pozmeňujúce návrhy sú totožné ako tie, ktoré prešli v predchádzajúcom hlasovaní o novele ústavy. Neviem, či by sme teda mali o nich hlasovať. Ak poviete...
Dostál, Ondrej, poslanec NR SR (2020-07-10):
Vyšlo to tak zhodou okolností, že dva body, ktoré prerokúvame na záver tohtotýždňovej schôdze, sú síce z úplne iných oblastí, riešia úplne iné zákony alebo novelizujú úplne iné zákony, ale súvisia s komunálom, súvisia s komunálnou politikou a súvisia aj s problémami, ktoré, ktoré vznikajú, vznikajú v komunálnej politike, ktoré majú charakter netransparentného rozhodovania samospráv o majetku alebo reguláciách, ktoré, ktoré na území obce sú v kompetencii samospráv, či už teda zastupiteľstiev, alebo primátorov a starostov. A teda úplnou zhodou okolností ide o témy, ktoré veľmi silno bublali práve v meste Bratislava, kde pán poslanec Cmorej ako predkladateľ je mestským poslancom. Ja som bol v minulom volebnom období mestským poslancom, ale problémy týkajúce sa netransparentného konania Bratislavskej vodárenskej spoločnosti a najmenej zabetónovaného nevýhodného vzťahu s Infra Services sa prejavovali, sa prejavovali už roky, a preto som rád, že medzi prvými návrhmi zákonov, ktoré rieši Národná rada mimo toho šialeného behu skrátených legislatívnych konaní, kde sme, kde musíme reagovať na situáciu okolo pandémie COVID-19, či už formou opatrení, alebo, alebo teda formou riešenia, riešenia dôsledkov, tak medzi prvými návrhmi zákonov, návrhmi zákonov, ktoré prišli do parlamentu od poslancov, sa nachádzajú návrhy noviel zákonov, ktoré upravujú v podstate fungovanie alebo, alebo rôzne aspekty fungovania, fungovania samosprávy. A vidím to, vidím to aj ako taký prísľub, že tento parlament dá, dúfam, že aj celá vládna garnitúra budú venovať väčšiu pozornosť problémom samosprávy, ako to bolo doteraz. A už pani poslankyňa Pleštinská hovorila o tom, že aj zákon o obecnom zriadení si zaslúži, aby sme sa, aby sme sa naňho pozreli, základ je dobrý, ale sú tam problémy, ktoré sa za roky nahromadili a zasluhujú si, zasluhujú si pozornosť. Takže dúfam, že tieto oba návrhy zákonov prejdú, o ktorých, o ktorých rokujeme, aj ten, ktorý sa týka regulácie hazardu prostredníctvom všeobecne záväzných nariadení obcí a miest, aj tento, ktorý sa týka činnosti regulovaných subjektov, kde naozaj dochádzalo k flagrantnému zneužívaniu postavenia firiem, ktoré, ktoré boli pricucnuté na podniky mestské, obecné, regulované, a teda nielenže budú schválené tieto, tieto dva zákony, ale že prídu na rad aj ďalšie, ktoré riešia problémy, problémy obcí a miest Slovenska. Tak držím palce predkladateľom.
Pročko, Jozef, poslanec NR SR (2020-11-03):
Ďakujem. Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2014-11-10):
Pán poslanec Hlina.
J. Šimko, poslanec: (2003-09-24):
Ďakujem.
B. Bugár, podpredseda NR SR: (2005-10-26):
(Hlasovanie.) Prítomných 131, za 87, proti 1, zdržalo sa hlasovania 42 poslancov, nehlasoval 1. Konštatujem, že zákon sme postúpili do druhého čítania. Nech sa páči, ďalej.
Pellegrini, Peter, podpredseda NR SR (2020-04-22):
Pán poslanec Kotleba.
Kondrót, Maroš, poslanec NR SR (2019-09-19):
Ďakujem pekne. Pán predsedajúci, vážený pán minister, vážení kolegovia, dobré ráno. Podávam informáciu o prerokovaní návrhu predmetnej dohody. Predseda Národnej rady Slovenskej republiky rozhodnutím č. 1770 z 12. septembra 2019 pozmenil svoje rozhodnutie č. 932 z 18. apríla 2018 tak, že pridelil návrh na prerokovanie okrem výboru pre európske záležitosti, ústavnoprávnemu výboru a výboru pre hospodárske záležitosti aj Výboru Národnej rady Slovenskej republiky pre pôdohospodárstvo a životné prostredie. Za gestorský výbor určil výbor pre hospodárske záležitosti a požiadal o opätovné prerokovanie výboru, teda návrhu vo výbore. Uvedené výbory rokovali o návrhu nasledovne: ústavnoprávny výbor o návrhu rokoval 9. septembra 2019 a prijal uznesenie č. 699, v ktorom odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s dohodou CETA medzi Kanadou a Európskou úniou a jej členskými štátmi a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor pre európske záležitosti o návrhu rokoval 12. septembra 2019 a prijal uznesenie č. 188, ktorým odporučil Národnej rade Slovenskej republiky podľa čl. 86 písm. d) Ústavy Slovenskej republiky tak isto vysloviť súhlas s dohodou CETA a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor pre hospodárske záležitosti o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre pôdohospodárstvo a životné prostredie o návrhu rokoval 17. septembra 2019, avšak neprijal k predmetnému návrhu uznesenie, nakoľko návrh uznesenia nezískal potrebný súhlas nadpolovičnej väčšiny všetkých členov výboru. Návrh spoločnej správy vrátane stanoviska gestorského výboru prerokoval výbor pre hospodárske záležitosti na 90. schôdzi dňa 18. septembra 2019. Spoločná správa výborov ani stanovisko gestorského výboru neboli schválené. Návrh stanoviska gestorského výboru vysloviť súhlas s prerokúvanou dohodou nezískal súhlas nadpolovičnej väčšiny všetkých členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov. Predsedníčka Výboru Národnej rady Slovenskej republiky pre hospodárske záležitosti zároveň určila za spoločného spravodajcu Maroša Kondróta a poverila ho, aby predložil predmetnú informáciu a navrhol ďalší postup. Pán predsedajúci, otvorte, prosím, všeobecnú rozpravu.
V. Veteška, podpredseda NR SR: (2007-05-10):
Vážené panie poslankyne, vážení páni poslanci, pozývam vás na otvorenie výstavy Ľudia, hory, lesy, ktorá sa uskutoční teraz, začína sa teraz 10. mája o 12.00 hodine na Západnej terase. Prosím panie poslankyne a pánov poslancov, aby venovali pozornosť tejto výstave, ktorá sa koná pod záštitou Výboru Národnej rady Slovenskej republiky pre pôdohospodárstvo, životné prostredie a ochranu prírody a Ministerstva pôdohospodárstva Slovenskej republiky a potrvá do 31. mája. Ďakujem pekne. A pani poslankyňa, nech sa páči, máte slovo.
Sulík, Richard, predseda NR SR (2011-05-26):
Ďalší rečník v poradí je pán poslanec Rafaj. Je to posledný, posledný písomne prihlásený rečník. Potom sa budú hlásiť ústni rečníci. Máme 10.52 hod., to znamená, dnešné hlasovanie o 11.30 hodine nebude. Budeme o tomto bode rokovať až do 12.00 hodiny a hlasovať, pokiaľ bude o čom, budeme až o 17. 00 hodine. Nech sa páči, máte slovo.
Danko, Andrej, podpredseda NR SR (2024-01-25):
Na vystúpenie pána poslanca jedna faktická. Poslanec Galko.
Mizík, Stanislav, poslanec NR SR (2020-09-17):
Ďakujem za slovo. Pán Drdul, ja som vôbec nevravel o okupácii, a keď ste povedali, že vy mňa ľutujete, nápodobne. Pán Osuský, prekonal ste sa, toľko hlúpostí vyplodí len tri bodky. Bože, ako hlboko ste klesol! Pán Pročko, nič proti telocvikárom, ale vy ste typický telocvikár. Aj ja vás mám rád, vaše vystúpenia aj vašu vášeň k cirkusu a hecovaniu. Pán Baška, áno, aj Rusi tam boli vyprášení, ale oni – na rozdiel od Američanov – mali rozum a sa stamaď stiahli. Ďakujem za slovo.
Grausová, Natália, poslankyňa NR SR (2017-06-14):
Pani poslankyňa Jurinová, zavádzate. Hovoríte, že nevedel, Krajňák nevedel o tom, že robí propagandu KDH. Voľby boli v roku 2016 v marci, čiže tá propaganda bola robená, kampaň bola robená vtedy, niečo pred tým marcom. A dôkazom toho, že vedel, je to, že kampaň robil pán Eduard Novák v Nitre a pán Krajňák ho prijal na pracovný pomer, plný pracovný pomer až v septembri 2016. Čiže to už musel vedieť, čo sa deje. Musel vedieť o tej kampani, tak nerozprávajte tu a nezavádzajte, že o ničom nevedel. (Reakcia z pléna.) Nebol by prijal toho človeka, súhlas, nesúhlas, prečo ho potom prijal na plný úväzok?
Jurinová, Erika, podpredsedníčka NR SR (2015-06-15):
Dávam slovo pánovi poslancovi Ľubomírovi Galkovi.
Pellegrini, Peter, predseda NR SR (2015-02-04):
Vážené panie poslankyne, vážení páni poslanci, dovoľte, aby sme počas tajného hlasovania privítali študentov Gymnázia Ľudovíta Štúra v Trenčíne, ktorí sú na balkóne. Vitajte! Dúfam, že tu strávite pekný čas. (Potlesk.) (Prebieha akt tajného hlasovania.)
Laššáková, Jana, podpredsedníčka NR SR (2014-09-11):
Pán poslanec, rokujeme v skrátenom konaní o poskytovaní vianočného príspevku. Venujte sa téme!